stanford-oval/wikipedia huggingface dataset:
Nicholas Proffitt

Nicholas Proffitt (23. helmikuuta 1943 Sault Ste. Marie, Michigan, Yhdysvallat – 10. marraskuuta 2006 Naples, Florida, Yhdysvallat) oli yhdysvaltalainen kirjailija ja kirjeenvaihtaja. Hän oli Newsweekin kirjeenvaihtajana vuodesta 1971 Vietnamissa ja lyhyen aikaa Beirutissa sekä sen jälkeen toimituspäällikkönä Newsweekin Lontoon, Houstonin ja Nairobin toimituksissa. Hän jäi eläkkeelle 1981 ja ryhtyi kirjoittamaan romaaneja. Hänen poikansa on taidemaalari Paine Proffitt.
Proffitt kirjoitti romaanin ja käsikirjoituksen kokemuksistaan palveluksessa kunniavartiossa Arlingtonin sotilashautausmaalla. Hänen muita romaanejaan ovat Embassy House CIA:n operaatioista Vietnamissa ja Edge of Eden salametsästyksestä Afrikassa.
Proffittin isä oli armeijan palveluksessa, ja siksi perhe asui sotilastukikohdissa eri puolilla Yhdysvaltoja. Hän itsekin liittyi armeijaan valmistuttuaan high schoolista, ja sen jälkeen hän meni West Pointiin, josta hän kuitenkin yhden lukukauden jälkeen joutui pois. Koska kolmivuotisesta palvelusajasta oli vielä osa jäljellä, hänet komennettiin Arlingtonin kunniavartioon. Näistä vaiheista tulleista kokemuksista on peräisin hänen romaaninsa Gardens of Stone (1983) aihe. Teokseen perustuu Francis Ford Coppolan saman niminen elokuva (1987).
Proffittin kuolinsyy oli hänen vaimonsa mukaan munuaissyöpä.
Nartta

Koiranartta
Poronartta
Nartta eli sani on kevytrakenteinen, Euraasian pohjoisten kansojen, muun muassa komien, ei kuitenkaan saamelaisten, käyttämä koira- ja pororeki.
Nartoissa säilytetään tavaroita, kun ei liikuta.
Aiheesta muualla

Kuvia tai muita tiedostoja aiheesta Nartta Wikimedia Commonsissa
Namuja lapsille

| Namuja lapsille Vandaalit |
| --- | --- | --- |

Studioalbumin tiedot
 Julkaistu: 1980
 Tuottaja(t): Vandaalit, Miettinen, Kari Nokkonen, Pekka Nurmikallio
 Tyylilaji: punk
 Kesto: 32.56
 Levy-yhtiö: Poko Rekords
Vandaalien muut julkaisut
|   | Namuja lapsille 1980 | Raaputtamalla rokkia 1981 |
Namuja lapsille on suomalaisen Vandaalit-yhtyeen debyyttialbumi. Se julkaistiin vuonna 1980.
Remasteroitu CD-versio albumista ilmestyi vuonna 2008. Sillä on mukana myös ”Betonikolossit”-single sekä yksi aiemmin CD:llä julkaisematon raita Hilse II -LP:ltä. CD-versiolla kappale ”Kahdenkeskeinen asia” on siiretty raidasta 12 raidaksi 15 ja kansipaperin kappalelistaus raidasta 12 alkaen on merkitty väärin.
Kappaleet

A-puoli
Armeijaan – 3.37 (säv. Häkli, Rautiainen, san. Lindroos, sov. Huhtakallio, Häkli, Lindroos, Pelkonen, Rautiainen)
Niin se käy – 1.34 (säv. Häkli, san. Lindroos)
Voima – 2.37 (säv. Häkli, Pelkonen, Rautiainen, san. Häkli)
Omatunto – 1.51 (säv. Rautiainen, san. Haapalainen, sov. Haapalainen, Huhtakallio, Häkli, Kuronen, Pelkonen)
Meikäpoika voitti – 1.32 (säv. Rautiainen, san. Häkli)
Tytöt – 1.53 (säv. Häkli, san. Lindroos)
Dallas WC – 1.56 (säv. Pelkonen, san. Häkli)
Palkkamurhaaja – 3.00 (säv. Pelkonen, san. Häkli, sov. Huhtakallio, Häkli, Lindroos, Pelkonen, Rautiainen)
B-puoli
Sporttipoika – 2.02 (säv. Pelkonen, san. Ari, Häkli, Rautiainen)
Eläinrääkkääjät – 2.25 (säv. Pelkonen, san. Häkli, sov. Haapalainen, Huhtakallio, Kuronen, Pelkonen)
Medley: Älä pilaa nuoruuttasi / Hullu mies / Kuuntele – 2.18 (säv. Rautiainen, san. Häkli, sov. Haapalainen, Huhtakallio, Häkli, Kuronen, Pelkonen)
Kahdenkeskeinen asia – 2.24 (säv. Pelkonen, Rautiainen, san. Miettinen, Pelkonen, Rautiainen)
Lintsari – 1.52 (säv. Pelkonen, san. Häkli)
Auschwitz oli rautaa – 1.46 (Belsen Was a Gas, säv. Cook, Jones, Rotten, Vicious, san. Häkli)
Kaksin aina kaunihimpi – 2.09 (säv. Rautiainen, san. Lindroos)
CD-bonukset
Betonikolossit – 2.23 (säv. Kuronen, san. Häkli, sov. Huhtakallio, Häkli, Lindroos, Pelkonen, Rautiainen)
Hipinreuhake – 2.11 (säv. Pelkonen, san. Häkli, sov. Haapalainen, Huhtakallio, Häkli, Kuronen, Pelkonen)
Kaikkein komein – 2.05 (säv. ja san. Häkli, sov. Huhtakallio, Häkli, Lindroos, Pelkonen, Rautiainen)
Kokoonpano

Vesa Häkli: laulu
Piitsi Huhtakallio: kitara
Klide Pelkonen: kitara, laulu (B2.)
Sepi Rautiainen: basso
Ari Lindroos: rummut
Nartháki (kunnallisyksikkö)

| Nartháki Ναρθάκι |
| --- | --- |
 Kunnallisyksikön sijainti
 Nartháki
 Koordinaatit: 39°14′43″N, 22°29′10″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Fársala
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  220703
Väkiluku (2011):  1 175
 – Kylä­yhdys­kunta:  402
 – Kylä:  342
Aikavyöhyke:  UTC+2
 – Kesäaika:  UTC+3
Rekisterikilpi:  RI
Infobox OKVirheellinen NIMI-arvo: 
Nartháki (kreik. Ναρθάκι) on Kreikan kylä sekä samanniminen Fársalan kunnan kunnallisyksikkö (Δημοτική Ενότητα Ναρθακίου, Dimotikí Enótita Narthakíou) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 1 175 ja varsinaisen Narthákin kylän väkiluku 342 (vuonna 2011).
Narthákin kylä sijaitsee linnuntietä noin 10 kilometriä kaakkoon Fársalan kaupungista. Narthákin kunnallisyksikkö käsittää Fársalan kunnan eteläosan. Nartháki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Enippéaksen ja Polydámantaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Narthákin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Déndra | Déndra | 52 |
| Dílofo | Dílofo | 253 |
| Kallithéa Farsálon | Ágios Antónios | 87 |
| Kallithéa Farsálon | Dendrochóri | 37 |
| Kallithéa Farsálon | Kallithéa | 61 |
| Kallithéa Farsálon | Kokkíno | 34 |
| Kallithéa Farsálon | Plátanos | 10 |
| Nartháki | Kastráki | 60 |
| Nartháki | Nartháki | 342 |
| Skopiá | Skopiá | 239 |
Yhteensä: 1 175
Netello Systems

| Netello Systems Oy |
| --- | --- |
Yritysmuoto:  osakeyhtiö
Perustettu:  1999
Perustaja:  Kai Leinonen
Toimitusjohtaja:  Kai Leinonen
Puheenjohtaja:  Kari Kivelä
Kotipaikka:  Helsinki
Toiminta-alue:  suomi
Toimiala:  digimarkkinointi
Tuotteet:  Verkkoliiketoiminta, yritysratkaisut
Liikevaihto:   2,189 milj. € (2020)
Liikevoitto:   30,3 % (2020)
Henkilöstö:  21 (2020)
Emoyhtiö:  Alma Media Oyj
Omistaja:  Kai Leinonen, Jukka Niemi, Alma Media Oyj
Kotisivu:  netello.fi
Infobox OKVirheellinen NIMI-arvo: 
Netello Systems Oy on vuonna 1999 perustettu suomalainen IT-alan asiantuntijayritys. Nykyisin yhtiön pääliiketoiminta on hakukoneoptimointi. Koronavuoden 2021 maaliskuussa Netellon osake-enemmistö (60%) myytiin Alma Medialle ja toukokuussa 2022 Alma Media osti koko Netello Systemsin osakekannan.
Netellon virallinen kotipaikka on Helsinki, mutta toimipiste sijaitsee Turussa, mistä Netello osti vuonna 2006 puoliosuuden Mainostoimisto Voimasta.
Netello julkisuudessa

Netello ajautui vuonna 2002 lisenssimaksukiistaan pörssiyhtiö Jippii Group Oyj:n kanssa. Tuolloin Jippii määrättiin maksamaan tietoturvaratkaisuja kehittäneelle Netello Systems Oy:lle kaikkiaan 114 000 euroa kiistämiään lisenssikorvauskuluja. Asiasta seurasi pienimuotoinen kohu, koska Jippii ei maininnut asiasta pörssitiedotteessaan. Lopulta yhtiöt kuitenkin pääsivät kiistassaan sopuun.
Netello nyt

Nykyisellään Netello työllistää 21 henkeä (2020) ja sen liikevaihto oli vuonna 2020 n. 2,2 miljoonaa. Yhtiön toimitusjohtajana toimii yhtiön perustaja Kai Leinonen.
Vermutti

Ranskalainen kuiva vermutti.
Vermutti on maustettu väkevä viini. Sitä on sekä punaisena (makea) että valkoisena (kuiva tai makea) versiona. Kuivaa vermuttia kutsutaan joskus ”ranskalaiseksi” ja makeaa punaista vermuttia taas ”italialaiseksi”. Molempia tyyppejä valmistetaan kuitenkin kummassakin maassa, jotka ovat vermutin päämaita Espanjan ohella. Vermutin alkoholipitoisuus on yleensä 14,5–22 prosenttia.
Alkuperä

Vermutti on alkoholilla väkevöityä maustettua viiniä, jonka nimi tulee päämausteeksi käytetyn koiruohon saksankielisestä nimestä Wermut. Nykyisin sitä valmistetaan niin Saksassa, Ranskassa kuin myös esimerkiksi Yhdysvalloissa. Alun perin vermuttia niin kuin monia muitakin alkoholijuomia maustettiin käytettäväksi lääkkeinä, ja niillä hoidettiin monia eri sairauksia, esimerkiksi mahavaivoja.
Jo roomalaiset maustivat viinejä koiruoholla, ja viineihin käytettiin muitakin Välimeren alueen maustekasveja. Keskiajalle tultaessa Piemontesta oli tullut yksi vermutin valmistuksen pääkeskuksia. Syynä oli se, että Piemonte sijaitsi lähellä Alppeja, joilta saatiin yrttejä vermutin maustamiseen. Toinen syy oli, että Piemonte oli lähellä tärkeitä kauppareittejä ja esimerkiksi Venetsiaa, jonka kautta Eurooppaan tuotiin mausteita Itä-Afrikasta, Intiasta ja Indonesiasta. 1900-luvun alkuun tultaessa vermutin maine lääkkeenä aluksi haittasi sen markkinointia, mutta kun sitä alettiin käyttämään juomasekoituksiin, sen suosio kasvoi.
Valmistaminen

Vermutin valmistuksessa käytetään usein perusviininä kevyttä valkoviiniä. Siihen lisätään maustekasveista tehtyjä uutteita ja tisleitä, väkevää viinaa ja sokeria. Maku vaihtelee paljon mausteena käytettyjen yrttien mukaan. Kaikki vermutit ovat myös hieman katkeria mistä ne tunnistaa helposti. Joskus satoja vuosia aiemmin on punaista vermuttia valmistettu punaviinistä mutta nykyisin kaikki vermutti valmistetaan valkoviinistä, johon lisätään karamellia punaisen värin saamiseksi.
Vermutissa käytettäviä yrttejä ja mausteita koiruohon lisäksi ovat muun muassa katajanmarjat, korianteri, pomeranssi, karhunputki, neilikka, kaneli, katkero, mustaherukka, kardemumma, anis, vanilja, kiinanpuun kuori, kurjenmiekka, meirami, kamomilla ja salvia. Yrteistä saadaan aromit irtoamaan eri menetelmillä. Yrttejä tai mausteita voidaan maseroida eli liottaa nin että aromit liukenevat suoraan viiniin, tai alkoholissa jota käytetään myöhemmin väkevöimiseen. Myös tislausta käytetään joko irrottamaan haihtuvia aromeita tai poistamaan liuoksesta haitallisia ja ei-haluttuja aineita.
Vermutin tekemisessä on käytetty lähes sataa yrttiä, joista yhdessä reseptissä käytetään yleensä noin kolmeakymmentä yrttiä. Kun kaikki makua antavat yrtit ja mausteet on sekoitettu, sokeripitoisuutta saatetaan nostaa sekoittamalla valkoiseen vermuttiin sokeria tai punaiseen vermuttiin karamellia. Sen jälkeen kun vermutti on saatu maustettua mausteilla ja yrteillä, se pannaan tynnyreihin, joissa sitä kypsytetään 5–6 kuukautta ennen pullottamista.
Vermutit nautitaan esimerkiksi aperitiivina viilennettynä sellaisenaan tai jäiden kanssa. Etelä-Euroopassa vermuttia saa joissakin baareissa myös hanasta. Hanasta laskettu vermutti on pehmeämpää ja kevyempää kuin pullossa saatava vermutti. Vermuttia voidaan käyttää myös monissa cocktaileissa. Muun muassa Gambina sisältää vermuttia ginin ohella.
Vermuteista valmistettavia cocktaileja

| --- | --- |
 Makea vermutti Americano  Blood and Sand  Manhattan  Negroni  Persephone  The Copywriter  The Man O’War :  Kuiva vermutti Bronx  Brooklyn  Chrysanthemum  El Presidente  Martini  Queen Elizabeth  Vodkamartini
Aiheesta muualla

Kuvia tai muita tiedostoja aiheesta Vermutti Wikimedia Commonsissa
Vermutti (punainen, makea) Shotti.fi. Viitattu 22.7.2020.
Noilly Prat vermuttia kypsymässä ulkona.
Niia Salminen

Niia Salminen (s. 12. marraskuuta 2002) on suomalainen jalkapalloilija, pelipaikaltaan keskikenttäpelaaja. Hän on pelannut Liigaa Jyväskylän Pallokerhossa yhden ottelun kaudella 2019 ja 12 ottelua kaudella 2020. Jälkimmäisellä kaudella hän teki Liigassa kaksi maalia ja liigakarsinnassa Vasa IFK:ta vastaan yhden. Kaudella 2021 hän edustaa FC Honkaa. Salminen voitti B-juniorien Suomen-mestaruuden Jyväskylän Pallokerhon joukkueessa vuonna 2019.
Salminen on pelannut Suomen nuorisomaajoukkueissa.
Nihtisillan vastaanottokeskus

Nihtisillan vastaanottokeskus
Nihtisillan vastaanottokeskus oli yksityisen Luona Oy:n ylläpitämä aikuisten turvapaikanhakijoiden vastaanottokeskus, joka sijaitsi Espoon Kilon kaupunginosassa.
Vastaanottokeskus perustettiin syksyllä 2015 Tiedon tyhjäksi jääneeseen toimistorakennukseen osoitteeseen Kutojantie 10. Vastaanottokeskuksessa asui vuonna 2016 noin 480 turvapaikanhakijaa kerrallaan.
Nihtisillan vastaanottokeskuksen toiminta lakkasi 30. kesäkuuta 2021. Toiminnan loppuessa vastaanottokeskuksessa asuneista asukkaista osa sai paikan toisista vastaanottokeskuksista ja osa löysi itselleen muun majoituksen.
16. maaliskuuta 2022 Maahanmuuttovirasto avasi Nihtisiltaan ensimmäisen vastaanottokeskuksen ukrainalaisia pakolaisia varten.
Neuvostoliiton kommunistisen puolueen keskuskomitean politbyroo

Neuvostoliiton kommunistisen puolueen keskuskomitean politbyroo (ven. Политбюро ЦК КПСС) oli Neuvostoliiton keskeinen hallinto- ja toimeenpaneva elin. Vuosina 1952–1966 sen nimi oli presidiumi. Politbyroohon kuuluivat puolueen keskuskomitean (TseKa) johtavat jäsenet. Teoriassa se oli keskuskomitean poliittinen toimisto, joka valittiin käyttämään puolueen keskuskomitealle kuuluvaa valtaa sinä aikana kun keskuskomitea ei ole koolla. Käytännössä politbyroo valvoi keskuskomiteaa ja teki kaikki merkittävimmät päätökset, jotka se lähetti keskuskomitean hyväksyttäväksi ja edelleen korkeimmalle neuvostolle ja puoluekokoukselle.
Puoluejohtaja Vladimir Lenin perusti politbyroon vuonna 1917 vallankumouksen toteuttamiseksi, ja kahdeksannen puoluekokouksen 1919 jälkeen siitä tuli todellinen valtakeskus. Aluksi politbyroossa oli viisi jäsentä: Lenin, Lev Trotski, Josif Stalin, Lev Kamenev ja Nikolai Krestinski.
Politbyroossa oli täysjäsenten lisäksi ehdokasjäseniä, joilla ei ollut äänioikeutta. Sen koko vaihteli, mutta yleensä siinä oli 14 täysjäsentä ja kahdeksan ehdokasjäsentä. Politbyroossa ei ollut virallista johtajaa, mutta käytännössä puolueen pääsihteeri, joka oli usein myös keskuskomitean johdossa, oli johtavassa roolissa.
Teoriassa politbyroo oli alempien elinten valitsema, mutta käytännössä politbyroon jäsenillä oli suuri vaikutusvalta siihen, keitä politbyrooseen valittaisiin. Stalinin valtakaudella puolueesta tuli täysin hierarkkinen, jolloin pääsihteeri, eli Stalin, määräsi politbyroon jäsenet ja jopa keskuskomitean.
Politbyroon valta siirrettiin 28. puoluekokouksen päätöksellä vuonna 1990 maan parlamentille ja politbyroo lakkasi olemasta elokuussa 1991.
No Reservations

No Reservations voi tarkoittaa seuraavia asioita:
Anthony Bourdain maailmalla (Anthony Bourdain: No Reservations ), yhdysvaltalainen ruoka- ja matkailuohjelma
No Reservations: Around the World on an Empty Stomach, Anthony Bourdainin kirja
Rakkauden resepti (No Reservations), australialais-yhdysvaltalainen elokuva
No Reservations, Apache Indianin albumi
No Reservations, Blackfootin albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”No Reservations”, voi hakea sivunnimihaulla, laajalla sivunnimihaulla tai tekstihaulla.
No Remorse

No Remorse voi tarkoittaa seuraavia:
No Remorse, Motörheadin albumi vuodelta 1984
No Remorse, metalliyhtyeen Tokyo Bladen albumi vuodelta 1989
No Remorse, brittiläinen kansallissosialistinen rockyhtye
”No Remorse”, Metallican kappale yhtyeen vuoden 1983 esikoisalbumilta Kill ’Em All
No Remorse Records, saksalainen metallimusiikin levy-yhtiö
Crusader: No Remorse, Crusader-pelisarjan ensimmäinen osa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”No Remorse”, voi hakea sivunnimihaulla, laajalla sivunnimihaulla tai tekstihaulla.
Nicholas Pegg

Nicholas Pegg on brittiläinen kirjailija, ohjaaja ja näyttelijä. Hän on ollut mukana televisiosarjoissa Doctor Who, EastEnders ja Doc Martin. Kirjailijana hänen ensimmäinen teoksensa oli muusikko David Bowieta käsittelevä The Complete David Bowie (2000).
Aiheesta muualla

The Nicholas Pegg Interview (englanniksi)
Neodyymi

Neodyymi (lat.  neodymium) on lantanoideihin kuuluva, jaksollisen järjestelmän 60. alkuaine. Sen kemiallinen merkki on Nd ja CAS-numero 7440-00-8. Neodyymiä käytetään muun muassa lasin himmentämiseen hitsausmaskeissa, voimakkaissa magneeteissa, lasereissa ja tähtitieteellisissä sovellutuksissa – neodyymillä himmennetty lasi tuottaa hyvin terävän absorptiokaistan, jota voidaan käyttää kalibrointiin. Neodyymioksidilla (Nd2O3) voidaan lasi värjätä purppuran väriseksi. Neodyymin, boorin ja raudan seoksesta voidaan valmistaa erinomaisia kestomagneetteja.
Neodyymiä
Neodyymin spektri on myös sovelias hehkulampun lasikuvun suodatinväriaineeksi esimerkiksi kasvilamppuihin, kun halutaan jäljitellä luonnonmukaista valoa.
97 % metallista tuotetaan Kiinassa, joka on haluton viemään sitä ulkomaille matalasti jalostettuna.
Luonnossa esiintyvä neodyymi koostuu seitsemästä isotoopista, joista viisi on pysyviä: 142Nd, 143Nd, 145Nd, 146Nd ja 148Nd, ja kaksi radioaktiivisia: 144Nd (osuus 23,80 %) ja 150Nd (5,64 %). Näistä yleisin on 142Nd 27,13 %:n osuudella. Alkuaineella on yhteensä 31 tunnettua radioaktiivista isotooppia joiden massaluvut vaihtelevat välillä 124–161 ja joiden puoliintumisajat vaihtelevat 0,65 sekunnista (125Nd) 7,9×1018 vuoteen (150Nd).
Neodyymiä sisältäviä mineraaleja ovat esimerkiksi monatsiitti ja synkysiitti.
Aiheesta muualla

Helsingin Sanomat, alkuaineet: Neodyymistä tehomagneetteja
Tieteen Kuvalehti: Neodyymi – magneettien valtias
Periodictable: Technical data for Neodymium (englanniksi)
Webmineral: Mineral Species containing Neodymium (Nd) (englanniksi)
Mindat: The Mineralogy of Neodymium (englanniksi)
WebElements: Chemical reactions of Neodymium (englanniksi)
ChemBlink: Neodymium (englanniksi)
Luettelo neodyymin isotoopeista The Isotopes Project Home Page (englanniksi)
Dr. Duke's Phytochemical and Ethnobotanical Databases: Neodymium (englanniksi)
The Royal Society of Chemistry (RSC): Neodymium (englanniksi)
PeriodicTable: Neodymium (Nd) (englanniksi)
PubChem: Neodymium (englanniksi)
Human Metabolome Database (HMDB): Neodymium (englanniksi)
Food Component Database (FooDB): Neodymium (englanniksi)
DrugBank: Neodymium (englanniksi)
Wikimedia Commonsissa on kuvia tai muita tiedostoja aiheesta .
Nicholas Pileggi

Nicholas Pieggi puolisonsa Nora Ephronin kanssa vuonna 2010.
Nicholas Pileggi (s. 22. helmikuuta 1933) on yhdysvaltalainen kirjailija ja elokuvakäsikirjoittaja. Hänen töidensä joukossa ovat Mafiaveljet (1990) ja Casino (1995) sekä kirjat, joihin ne pohjautuvat.
New Yorkissa syntynyt amerikanitalialainen Pileggi työskenteli alun alkaen rikostoimittajana. Hän meni vuonna 1987 naimisiin Nora Ephronin kanssa.
Pileggi, Bafta-voittaja, oli lisäksi ehdolla Golden Globen ja Oscar-palkinnon saajaksi.
Aiheesta muualla

Nicholas Pileggi Internet Movie Databasessa. (englanniksi)
Niilo Hangasvaara

Niilo Eenokki Hangasvaara (12. syyskuuta 1936 Kittilä – 19. heinäkuuta 2016) oli suomalainen kiekonheittäjä. Hangasvaara voitti kiekon Suomen mestaruuden Porissa vuonna 1967 (tulos 55,56) ja Varkaudessa vuonna 1968 (55,60). Lisäksi hän oli hopealla vuosina 1963, 1965 ja 1966 sekä pronssilla vuonna 1962.
Ennätyksensä 57,80 Hangasvaara heitti Rovaniemellä elokuussa 1969. Tulos on edelleen Lapin piirin toiseksi paras kiekkotulos (Jouni Helppikangas rikkoi ennätyksen vuonna 2001). Seuratasolla Hangasvaara edusti Kittilän Urheilijoita, Lapin Lukkoa ja Tuomarniemen Metsäpoikia.
Niilo Hentola

Niilo Oskar Hentola (7. heinäkuuta 1913 Helsinki – 9. lokakuuta 1980) toimi yli kolmekymmentä vuotta Myynti- ja mainoskoulun rehtorina.
Niilo Hentolan vanhemmat olivat maalari Eero Hentola, aiemmin Hendolin, ja Edla Mieskonen ja puoliso vuodesta 1939 Helvi Linnea Salminen. Hentola tuli ylioppilaaksi 1932 ja valmistui ekonomiksi 1936. Myynti- ja mainoskoulun opettajana hän toimi 1936–1946 ja rehtorina vuodesta 1947. Hän oli myös Myyjä- ja Myymälä -lehden toimitussihteeri 1936–1946 ja päätoimittaja vuodesta 1947. Puolustusvoimien viihdytystoiminnan hankintakeskuksen päällikkönä ja selvitysmiehenä Hentola työskenteli 1945–1946. Hän julkaisi 1939 teoksen Mitä myyjän tulee tietää näyteikkunoista. Eläkkeelle rehtorin tehtävästä vuonna 1978 jäänyt Hentola sai opetusneuvoksen arvon vuonna 1966. Hentola hoiti myös useita alansa luottamustoimia, kuten Suomen Markkinointiliiton puheenjohtajuutta 1964–1965.
No Promises

| ”No Promises” Cheat Codes ft>  Demi Lovato |
| --- | --- | --- |

Singlen tiedot
 Äänitetty : 2016-17
 Julkaistu: 31. maaliskuuta 2017
 Formaatti: CD, digitaalinen lataus
 Tuottaja(t): Trevor Dahl, Lauv, Jackson Foote, Mokita (vast.), Mitch Allan (sanat)
 Tyylilaji: house
 Kesto: 03.43
 Levy-yhtiö: 300 Entertainment, Parlophone, Warner Records
Cheat Codesin muut singlet
| ”Shed a Light” 2016 | ”No Promises” 2017 | ”Stay with You” 2017 |
Demi Lovaton muut julkaisut
| ”Body Say” 2016 | ”No Promises” 2017 | ”Instruction” 2017 |
No Promises on yhdysvaltalaisen DJ-tuottajakolmikko Cheat Codesin kappale, jolla vierailee myös yhdysvaltalaisartisti Demi Lovato. Se julkaistiin sekä CD:nä että digitaalisesti ladattavana singlenä 31. maaliskuuta 2017. CHR-kanaville se julkaistiin puolestaan 11. huhtikuuta 2017. Kappaleen ovat sanoittaneet Cheat Codesin jäsenien lisäksi Lovato, Lauv ja Loote. Kappaleen tuotannosta vastasivat puolestaan Loote, Trevor Dahl, Leff ja Mitch Allan (sanat).
Kappale oli julkaisunsa jälkeen kohtalainen menestys, sen päästyä singlelistan kymmenen parhaan joukkoon Latviassa, Malesiassa ja Puolassa sekä kahdenkymmenen parhaan joukkoon Australiassa, Irlannissa, Isossa-Britanniassa, Portugalissa, Skotlannissa ja Uudessa-Seelannissa. Lisäksi se myi platinaa Isossa-Britanniassa, Yhdysvalloissa sekä kuudessa muussa valtiossa. Kappaleesta on julkaistu myös akustinen versio Lovaton kuudennen, Tell Me You Love Me-studioalbumin erikoispainoksessa. Kappaleelle on toteutettu myös Hannah Lux Davisin ohjaama musiikkivideo, joka julkaistiin Cheat Codesin YouTube-kanavalla 16. toukokuuta 2017.
"No Promises" on esitetty livenä muun muassa The Tonight Show Starring Jimmy Fallonissa ja Good Morning Americassa. Lisäksi se on ollut osana Lovaton Tell Me You Love Me World Tour-kiertueen esityslistaa.
Käännös suomeksi
Narskut

| Narskut |
| --- | --- |
 Punapäänarsku (Netta rufina)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Narskut Netta  Kaup, 1829
Katso myös
   Narskut Wikispeciesissä   Narskut Commonsissa 
Infobox OKNimi-testi OK: 
Narskut (Netta) on sorsien heimoon kuuluva lintusuku.
Narskuihin (Netta) kuuluvia lajeja

Kyhmynarsku (Netta peposaca)
Punapäänarsku (Netta rufina)
Ruskonarsku (Netta erythrophthalma)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Veijo Saloheimo

Veijo Saloheimo (keskellä) vuonna 2019.
Veijo Aksel Saloheimo (6. elokuuta 1924 Tohmajärvi – 29. joulukuuta 2020 Joensuu) oli suomalainen historiantutkija. Hän tutki Itä-Suomen, Laatokan Karjalan ja Inkerinmaan paikallis- ja asutushistoriaa.
Henkilöhistoria

Saloheimo valmistui filosofian tohtoriksi Helsingin yliopistosta 1971. Hän oli historian ja äidinkielen opettajana Pyhäselässä, Joutsenossa sekä Joensuussa. Saloheimo toimi Suomen historian dosenttina Joensuun yliopistossa 1973–2002 ja oli tutkijana Karjalan tutkimuslaitoksella. Saloheimo oli Suomen museoliiton puheenjohtaja 1980–1983 ja Suomen Kotiseutuliiton varapuheenjohtaja 1978–1989. Vuonna 1990 hänet valittiin Karjalaisen Kulttuurin Edistämissäätiön hallituksen puheenjohtajaksi ja nimitettiin myöhemmin kunniajäseksi.
Saloheimo sai professorin arvonimen vuonna 1983. Hänen saamiinsa kunniamerkkeihin kuuluvat muun muassa Rajavartiolaitoksen ansioristi 1994 ja Sotainvalidien Veljesliiton ansioristi 2009 sekä 2. luokan Vapaudenristi 2017.